b'\n_START_ARTICLE_\nIgnac Merk\n_START_SECTION_\n\xc5\xbdivljenje in delo\n_START_PARAGRAPH_\nRodil se je neznano kje okoli leta 1750. Najprej je bil vodja tiskarne pri Ignacu Alojzu Kleinmayrju, 1786 pa dobil dovoljenje za ustanovitev tiskarne in tako poleg Eggerjeve in Kleinmayerjeve ustanovil v Ljubljani \xc5\xa1e tretjo tiskarno. Tiskal je objave mestnega magistrata, uradne tiskovine, nem\xc5\xa1ko nabo\xc5\xbeno in posvetno literaturo in librete za gostujo\xc4\x8de gledali\xc5\xa1ke skupine; slovenski tiski pa so bili redki. Leta 1788 je za\xc4\x8del izdajati drugi ljubljanski nem\xc5\xa1ki \xc4\x8dasopis Merkische Laibacher Zeitung (1788-1797) in z njim konkuriral Kleinmayrjevemu listu Laibacher Zeitung (1784-1804). Nekateri prispevki v ohranjenih primerkih napeljujejo na misel, da je z naklonjenostjo spremljal francosko revolucionarno gibanje, nekateri drugi prispevki pa izra\xc5\xbeajo skromno podporo slovenskemu preporodu. Po njegovi smrti je bila tiskarna nekaj \xc4\x8dasa last Antona Degotardija.'